	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	…………. 2011. a nr 

	
	


Kirjaliku nõusoleku väljastamine
või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Tule tn 152 kinnistu omanikult kirjaliku nõusoleku taotlus sauna püstitamiseks koos kooskõlastatud ehitusprojekti ja riigilõivu maksekorraldustega.
Majandus- ja kommunikatsiooniministri 25.09.2010 a määruse nr 67 „Nõuded ehitusprojektile“ § 25 lõike 1 punkti 5 kohaselt esitatakse ehitusloa taotlemisel ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Tule tn 152 sauna püstitamise ehitusprojektis situatsiooniskeem, millel peab olema näidatud tuletõrje veevõtukoht, on lisamata ning ehitusprojekti seletuskirjas puudub vastav kirje. 

Tule tn 152 kinnistu vastavalt Narva Linnavalitsuse 06.05.1998 korraldusele nr 566-k „AÜ Jugla Aiad-2 piiride ja pindala kinnitamine“ kuulub täpsustatud AÜ Jugla Aiad-2 üldpindala koosseisu.

Ehitusloa menetluse käigus selgus, et tänaseks AÜ Jugla Aiad-2 territooriumil puuduvad kohad, kuhu võib ehitada tuletõrje veevõturajatised, kuna aiandusühistu planeeringuga ettenähtud ühistu üldiseks kasutuseks krundid maareformi käigus on erastatud füüsilistele isikutele.  
AÜ Jugla Aiad-2 on asutatud eelmise sajandi 80-ndate aastate alguses, umbes 30 aasta jooksul on AÜ Jugla Aiad-2 territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Gamma territooriumil on 187 aiandusmaatükki. AÜ Jugla Aiad-2 üldmaa ja teed on erastamata, kuid aiandusühistu avaldus teede ja üldmaa erastamiseks on esitatud.
Tulenevalt ülaltoodust võib Tule tn 152 sauna püstitamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punktis 5 nõuetele ning ehitusseaduse § 16 lõike 4 punkti 1 alusel keelduda kirjaliku nõusoleku väljastamisest.

Tule tn 152 sauna püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Jugla Aiad-2 territooriumil ei ole Tule tn152 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;
2.2. Ehitusseaduse § 16 lõike 5 kohaselt kohalik omavalitsus annab käesoleva paragrahvi lõikes 1 nimetatud kirjaliku nõusoleku või keeldub selle andmisest. 
2.3. Narva Linnavolikogu 29.05.2003 määrus nr 28/17 „Narva Linnavalitsuse kirjalike nõusolekute väljastamise ja nende väljastamisest keeldumise õiguse delegeerimine.
3. OTSUS

Väljastada kirjalik nõusolek Tule tn 152 sauna püstitamiseks.

3. ALTERNATIIVOTSUS

Keelduda kirjaliku nõusoleku väljastamisest Tule tn 152 sauna püstitamiseks.
4. RAKENDUSSÄTTED

4.1. Korraldus jõustub seadusega ettenähtud korras;

4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

